*Általános információk:*

Kurzus megnevezése: belső terek építészete, belsőépítészet stúdió

Kurzus kódja: EPM026ML-EA-00, EPM022ML-GY-01   
Szemeszter: Építész MA 3. levelező

Kredit(ek) száma:

Órák száma: 2 Előadás és 4 Gyakorlat /Hét (MSC oktatási heteken)

Értékelés: Félévközi jegy

Oktatók: Belsőépítészeti, Alkalmazott és Kreatív Design Tanszék

Dr. BORSOS Ágnes, egyetemi docens (tantárgyfelelős)

Iroda: 7624 Hungary, Pécs, Boszorkány u. 2 No B-327

E-mail: agnesborsos@mik.pte.hu

Dr. KÓSA Balázs, egyetemi adjunktus

Iroda: 7624 Hungary, Pécs, Boszorkány u. 2 No B-327

E-mail: kosa.balazs@mik.pte.hu

*Célkitűzések:*

Ez a tárgy: „Belső terek építészete“, a belsőépítészeti szakterületre fókuszál és egészen az építészet műfaji határáig jut. Ennél a határnál az építészeti design, az ipari designnal találkozik, kezet fognak, majd elválnak egymástól.

*A kurzus általános bemutatása és tartalma:*

A feladat meghatározását írásos tervezési program képezi, rajzi mellékletek, alaprajzok, metszetek nélkül. A feladat megoldása során az általánosnak mondható folyamat, amely a nagyobb összefüggések felől halad a részletek felé, megfordul, a részletekből indulva a nagyobb összefüggések felé tart. A feladat az építészeti tervezés komplexitását hangsúlyozza, rávilágít arra, hogy az építészeti terv kvalitása nem egymás mellé rendezett értékek halmaza, hanem egymásra épülő értékek összefüggés rendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját.

*Oktatási módszer:*

A kurzus célja, hogy a hallgató belsőépítészeti ismereteket szerezzen, kreatív feladatokon keresztül.

A feladatok, követelmények kiadása a tematika szerint történik, a tantárgy Neptun Meet Street felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek ahol a hallgatók a feladatokhoz kapcsolódó kérdéseiket is feltehetik (Fórum).

*Általános követelmények (pótlások, hiányzások):*

1. A tantárgy felvétele a NEPTUN-ban
2. Az előadásokon, valamint gyakorlati foglalkozásokon való, a kreditrendszerű TVSZ előírása szerinti aktív részvétel. A félév során a hiányzás elfogadható mértéke az órák 30%-a.

(PTE TVSZ.10/45.§(2)189 A felvett kurzusok foglalkozásain a részvétel hallgatói kötelezettség. A hallgató számára az adott tantárgyból érdemjegy, minősítés szerzése, illetve félévvégi aláírás csak abban az esetben tagadható meg hiányzás miatt, ha a megtartott foglalkozásoknak a tantárgy meghirdetésekor megszabott hányadát meghaladóan hiányzott. Ebben az esetben a tanulmányi nyilvántartásban a nem teljesítette bejegyzés szerepel. A szakfelelős a hiányzás elfogadható mértékét az összes órák 15-30 %-ában állapíthatja meg a tantárgy meghirdetésekor.) (PTE TVSZ 2.sz.melléklet 1/A. §325(5) Az előadásokon a létszámellenőrzés módszerét a tantárgyfelelős határozza meg.) (PTE TVSZ 2.sz.melléklet 1/A. §325(6) A hiányzások elfogadásának szabályai: a) az a hallgató, aki a tantárgy foglalkozásainak kevesebb, mint 15 %-áról hiányzott, hiányzás miatt nem marasztalható el. b) akinek hiányzása 15 és 25 % között volt (bármely okból), a tantárgyfelelős a félév elfogadását az egyedi eset kivizsgálásával dönti el. c) akinek hiányzása eléri a 25 %-ot (bármely okból, igazoltan vagy a nélkül), vizsgára nem bocsátható.)

1. A félév során kiadott feladatok maradéktalan teljesítése és prezentálása. A féléves eredményt az órákon való aktív részvétel, a feladatok határidőre történő leadása, a feladatok minősége befolyásolja!
2. A feladatok kidolgozása elsősorban a gyakorlati órákon történik a gyakorlatvezetők iránymutatása szerint kiscsoportokban. A gyakorlati órán a gyakorlatvezető ismerteti/ellenőrzi a tematika szerinti feladatokat. Az aktuális órához kapcsolódó témafelvezetés során a hallgatókkal interaktív diskurzust kezdeményez, majd ennek eredményeként csoportos és egyéni konzultáció zajlik.

*Követelmények (félév során elvégzendő feladatok):*

***Általános iskola belsőépítészeti tervezés***

A világ ma rohamos sebességgel változik, a gyors urbanizációval, mérhetetlen mennyiségű információ áramlással és új technológiával folyamatosan emberi hozzáállást és megértést követel. Ezek a változások a következő generációkra nagy hatással leszneki, ezért fel kell készíteni őket arra, hogy hatékonyan megbirkózzanak az őket körülvevő lehetőségekkel. Az oktatásnak támogatnia kell/szükséges ezeket a változásokat azáltal, hogy segít megváltoztatni az emberek gondolkodásmódját és szemléletét.

A féléves feladat a Jókai Általános Iskola közösségi tereinek belső átalakítása, mert hisszük, hogy az építészet és a design jelentősen elősegítheti a gyermekek életének fejlődését és formálását. A épített terek hatással vannak az emberek életére, közérzetére, hatékonyságára, a tér szemléletmódot közvetít és nevel is egyben, így kialakítása segítheti az oktatást és megtámogathatja annak minőségét egyaránt.

A feladat során a hallgatóknak olyan multifunkcionális közösségi tereket kell kialakítaniuk, amely 600 diák befogadására alkalmas, a 7-14 éves korosztályig. A tervezett terek nem korlátozódhatnak a szokásos tevékenységekre, a terveknek támogatniuk kell az innovatív tevékenységeket, amelyek ösztönzik a felgyorsult tanulást és fejlődést.

Az elmúlt évtizedekben az oktatás létfontosságú szükséglet lett a folyamatosan változó világban. Az oktatás a társadalmi változások fontos eszköze, és nem csak segíti a fiatal elmék formálását, hanem szellemi fejlődésüket is irányítja, és erősíti a társadalmi lehetőségeiket.

A belsőépítészeti tervezési feladatot helyi alapú, fenntartható, újrahasznosított anyagokból készült is készülhet és, olyan építési technikákat is kísérletezhet, amelyek nem különleges műszaki ismereteket, hogy a helyi közösség (szülők) esetleg felépíthesség és ezáltal hozzájáruljon a további fejlődés folyamatához.

Annak érdekében, hogy a hallgatók jobban megértsék az iskola koncepcióját, elkészítettük a következő "kulcsszó készletet", és legyen elképzelésük arról, hogy mire figyeljenek a terv elkészítése során. Ez nem a félévi feladat követelményeinek felsorolása. Mivel ez egy féléves feladat, a hallgatókat arra szeretnénk ösztönözni, hogy lépjék túl a tervezés határait, és szabadon javasolhatnak akár más elképzelést is.

A hallgatók a feladatot csoportban fogják elvégezni, azzal a céllal, hogy az iskolára egy egységes, tereket átfogó és összefogó koncepció kerüljön kialakításra. Minden csoport egészében fogja vizsgálni a kijelölt közösség tereket, amelyekre közösen belsőépítészeti koncepcionális javaslatot tesznek. A koncepció javaslat bemutatás és elfogadását követően a terv feldolgozását a csoport tagjai között egyenletesen elosztják a hallgatók a gyakorlatvezetővel közösen.

|  |
| --- |
| RÉSZLETES TANTÁRGYI PROGRAM HETI BONTÁSBAN |
| Belső terek építészete, belsőépítészet stúdió  Minden héten péntek 09.30-11.00 előadás, 11.15- 14.45 gyakorlat az “A-008” (Pécs, Boszorkány utca 2.) épületében |

|  |  |  |  |  |
| --- | --- | --- | --- | --- |
| ***hónap*** | ***nap*** | ***hét*** | ***előadás*** | ***gyakorlat*** |
| Szeptember | **18.** | 02. | **JAF-Holz** | **JAF-Holz** |
| október | **09.** | 05. | Belsőépítészeti anyagokkal való ismerkedés  (Kerakoll Design House termékcsoport) | Koncepció konzultáció |
| **16.** | 06. | Belsőépítészeti anyagokkal való ismerkedés (fény) | Koncepció konzultáció |
| 30 | 08. | **SZÜNET** | |
| november | **06.** | 09. | - | 1. Feladatrész beadása:   **Koncepció alkotás + KUTATÁS**  ( agyagot digitálisan kell leadni) |
| **13.** | 10. | Belsőépítészeti anyagokkal való ismerkedés | Belsőépítészeti terv konzultációja |
| **27.** | 12. | Belsőépítészeti anyagokkal való ismerkedés | Belsőépítészeti terv konzultációja |
| december | **11.** | 14. | - | 2. Feladatrész beadása:  **Tervezett IRODA belsőépítészeti terve** (anyagot digitálisan kell leadni)\_  TVSZ szerint 2 hét késedelmi beadás lehetséges (óra időpontig) |

*Formai követelmények:*

1. Feladatrész: **Koncepció alkotás + KUTATÁS (csoportos feladat)**

\_ A feladat első része, hogy az 5 db kiemelkedő belsőépítészettel és belsőépítészeti koncepcióval bíró iskolaépület elemzése, saját vélemény megfogalmazása (min 4000 karakter)

\_ A félév első szakaszában minden hallgatói csoportnak koncepció szinten ki kell alakítania az iskola közösségi tereinek belsőépítészeti terv javaslatát . A funkció, a hangulat definiálása a feladat!. A funkció pontos meghatározása a koncepció szempontjából fontos, ez határozza meg a tér alapvető karakterét és megjelenését azt, hogy ezek hogyan egészíti ki az az oktatási tereket.

*Leadandó munkarészek:*

*\_ 4000 karakteres tanulmány, képekkel (5 db példa) alátámasztva*

\_ közösségi terek belsőépítészeti átalakításának koncepciója:

-koncepció ábrák

- alaprajz(ok) 1:50

- 3d koncepció képek (kézi vagy gépi)

*Formátum:*  
Leadás digitális formában. ( a félév elején készített tanulmányt is ebbe a füzetbe kell elhelyezni)

2. Feladatrész: **Tervezett ISKOLA belsőépítészeti terve (egyéni feladat)**Koncepcióterv részletes kidolgozása

*Leadandó munkarészek:*

\_ koncepció ábrák

\_ alaprajz(ok) 1:50 / burkolatkiosztási terv

\_ bútorozási terv

\_ világítási terv

\_ falnézet 1:50 (min 2db)

\_ falnézet 1:20/részletrajz

\_ bútorterv 1:5

\_ 3d képek (kézi vagy gépi)

\_ 1 db GIF (10-15 kép) egyedi bútor tervről és annak működéséről vagy egy egyedi térkialakításról és annak használatáról

*Formátum:*  
Belsőépítészeti rajzi dokumentáció méretéhez igazított újság szerű formátum. Leadás digitális és nyomtatott formában.

A leadott feladatokat magas esztétikai, grafikai minőségben kell prezentálni. Az értékelés során ez is szempont lesz. A mérhető műszaki és esztétikai minőség hiánya bizonyos esetben pótlásra, ismétlésre adhat okot.

*Féléves számonkérések, leadások:*

A félév végén a terv minden munka részének leadása szükséges (a meghirdetett időpontban és helyen), pótlása/javítása/hiánypótlás maximum 1 alkalommal lehetséges.

A szemeszterben megszerezhető pontszámok részletezése:

1, Feladatrész: **Koncepció alkotás + KUTATÁS**

Közösségi terek koncepciója 25 pont

kutatás/esszé/példák 15 pont

2. Feladatrész:**Tervezett ISKOLA belsőépítészeti terve**

2.1 Belsőépítészeti tartalom 25 pont   
 2.2 műszaki tartalom 15 pont  
 2.3 GIF 10 pont

Jelenlét:  
 Órákon való részvétel 10 pont

*Megszerezhető: max.pont 100 p*

89 p – 100 p 5 (A - jeles, excellent,)

77 p – 88 p 4 (B - jó, good)

66 p – 76 p 3 (C- közepes, avarage,)

55 p – 65 p 2 (D elégséges, satisfactory)

0 p – 54 p 1 (F - elégtelen, fail )

(PTE TVSZ 48. § (1) A hallgató teljesítményének értékelése lehet: a) ötfokozatú: jeles (5), jó (4), közepes (3), elégséges (2), elégtelen (1) minősítés, b) háromfokozatú: jól megfelelt (5), megfelelt (3), nem felelt meg (1) minősítés.)

Az egyes fokozatok megállapításának alapja:

\_a feladatkiírások követelményeinek teljesítése

\_ az elsajátított elméleti tudás gyakorlati alkalmazása

\_a feladatok műszaki, grafikai, építészeti tartalma, gondolatisága és ezek minősége.

A félév végi osztályzat a feladatok során megszerzett pontok alapján kerül megállapításra, úgy hogy a hallgató TVSZ szerinti óraszámban megjelent a gyakorlati órákon, aktívan részt vett a féléves munkában, minden feladatát értékelhető minőségben beadta. Beszámításra kerül a hallgató félév közben tanúsított aktivitása/inaktivitása, fejlődése, az előadásokon való részvétel. (PTE TVSZ 48. § (2)213 A hallgató nem szerez kreditpontot, amennyiben a teljesítményét elégtelen (1), vagy nem felelt meg (1) minősítésre értékelik, továbbá amennyiben a hallgató teljesítménye nem volt értékelhető, és a tanulmányi nyilvántartásban a „nem teljesítette” bejegyzés szerepel. (4) Az értékelés ellen – a javítási, illetve pontszámítási hiba, valamint a 12. § (2) bekezdésében írt lehetőség kivételével – jogorvoslatnak helye nincs.)

*Hallgatók esélyegyenlőségének biztosítása:*

A hallgató joga, hogy a felsőoktatási intézményben biztonságban, egészséges környezetben folytathassa tanulmányait, továbbá tehetségétől, képességétől, érdeklődésétől függően segítséget kapjon a tanulmányaihoz, a pályakezdéshez, e körben különösen, hogy állapotának, személyes adottságának, fogyatékosságának megfelelő ellátásban részesüljön.

A kérelmeket a kari Tanulmányi Bizottsághoz címezve kell benyújtani a kari Tanulmányi Osztályon. A kérelemhez mellékelni kell a fogyatékosság típusát és mértékét igazoló jelen szabályzat 81. §-ban meghatározott szakvéleményt. A kérelmeket a Tanulmányi Osztály vezetője a beérkezést követően haladéktalanul továbbítja a kari fogyatékosügyi koordinátor részére elektronikus formában.

*Ajánlott irodalom:*

Reischl Antal: Lakóépületek tervezése I-II.

E. Neufert: Építés és tervezéstan, Bp.-Pécs 1999 Dialóg Campus Kiadó

Johannes Itten: A színek művészete 1961. Germani, 2002. Göncöl-Saxum, Budapest

Kaesz Gyula: Ismerjük meg a bútorstílusokat,1962, Bp. Gondolat

Vadászi Erzsébet: A bútor története 1987. Műszaki könyvkiadó, Bp.

Pogány Frigyes:A belsőterek művészete 1975. Gondolat Bp.

Kepes György: A látás nyelve 1944. Chicago, 1979. Gondolat Bp.

Kozma Lajos: Az új ház, 1941. Zürich, 1978. Corvina Bp.

Cságoly Ferenc: Középületek, 2004. TERC Bp.

Will Pryce: Fa a világ építészetében, 2005. Kossuth, Bp.

Üveg az építészetben, 2001. Magyar Üvegművészeti Társaság, Pécs

Fiell C.- Fiell P.: Design a 21. században. (Budapest: Taschen- Vince) 2004  
Ernyei Gy.: Design: tervezés elmélet és termékformálás 1750-2000. (Budapest- Pécs: Dialóg Campus) 2001  
Sparke P.: Design: mesterek és mesterművek. (Budapest: Atheneum 2000) 2000  
Foley E.: The book of decorative furniture. (London: Jack Publisher) 1911  
Lakshmi Bhaskaran: A forma művészete (Budapest:Scolar Kiadó) 2007  
Zalavári József: A forma tervezése (Budapest:Scolar Kiadó) 2008  
Matthew Healey: Mi az a branding? (Budapest:Scolar Kiadó) 2009

Pécs, 2019. szeptember 2.

**Dr. BORSOS Ágnes,**

egyetemi docens

Pécsi Tudományegyetem Műszaki és Informatikai Kar

Belső terek építészete belsőépítészet és bútortervezés